नई दिल्ली। टीम इंडिया के पूर्व दिग्गज बल्लेबाज सुनील गावस्कर का मानना है कि कप्तान विराट कोहली को वर्ल्ड कप 2019 में एमएस धोनी की जरूरत होगी। सुनील गावस्कर का ये भी मानना है कि विराट कोहली को धोनी के टीम में मौजूद होने से वर्ल्ड कप में बहुत फायदा होने वाला है। गावस्कर ने ये बात स्टार स्पोर्ट्स के एक प्रोग्राम के दौरान कही। इस पूर्व दिग्गज बल्लेबाज का मानना है कि धोनी का अनुभव टीम के लिए बहुत उपयोगी होगा।